Doron kakku: joulukuuta 2013
Taateli-suklaakakkua ja mahtavaa vuotta 2014!
Joulu meni enemmän ja vähemmän herkutellessa. Suklaaähkyä en onnekseni vetänyt vaan keskityin suklaan lisäksi moniin muihinkin herkkuihin tasapuolisesti. Piparkakkutalo tosin odottaa edelleen syöjiään. Jotenkin sitä ei vaan tee mieli. Ehkäpä nappaamme sen mukaan Uuden vuoden juhliin
Uuden vuoden aattona sopii herkutella vielä jollakin hieman jouluisella. Tähän mielettömän herkulliseen taateli-suklaakakkuun tuo nimensä mukaisesti makua taatelit ja suklaa. Raikkautta kakkuun antaa tuorepuristettu appelsiinimehu ja –kuori. Koska itse en ole kuivakakkujen ylin ystävä, ei tämäkään kakku ole kuiva, vaan syntisen mutainen. Ole siis tarkkana paistamisen kanssa. Kakku on tarkoitus jättää keskeltä tahmeaksi.
Nyt toivottelenkin hyvää loppuvuotta ja Uutta vuotta 2014 teille lukijani. Toivotaan, että se on yhtä herkullinen kuin tämäkin vuosi. Oma Uuden vuoden lupaukseni liittyy blogiini ja sen ulkoasun uusimiseen.
Kippis ja halaus!
Taateli-suklaakakku (24 cm):
3.75dl sokeria
0.75 dl tuorepuristettua appelsiinimehua
3rkl makeuttamatonta kaakaojauhetta
n. 300g taateleita puolitettuna ja mahdolliset kivet poistettuina
Vaahdota voi ja sokeri kuohkeaksi vaahdoksi. Lisää munat yksi kerrallaan jokaisen lisäyksen välissä voimakkaasti vatkaten. Lisää appelsiinin kuoriraaste ja mehu ja sekoita varoen tasaiseksi. Sekoita kuivat aineet keskenään ja sihtaa niitä vuorotellen maidon kanssa taikinaan. Sekoita varoen, jottei taikinaan muodostu sitkoa. Lisää lopuksi taatelit.
Kaada taikina kunnostettuun irtopohjavuokaan (24cm) ja paista 175 asteessa noin 45 minuuttia. Kakku saa jäädä keskeltä tahmaiseksi, joten olen tarkkana paiston kanssa.
Koristele kakku sihtaamalla päälle esimerkiksi kaakaojauhetta. Tarjoa kakun kera vatkattua kermaa tai jäätelöä. Kakun voi syödä hieman lämpimänä tai sen voi antaa tekeytyä seuraavaan päivään.
Lähettänyt Doro klo 12.49 2 kommenttia:
Tunnisteet: kakut kaikki, kakut: suklaa, suklaa
Doro toivottelee teille kaikille oikein ihanaa ja rauhaisaa Joulua! Palataan asiaan taas pyhien jälkeen.
Lähettänyt Doro klo 13.57 Ei kommentteja:
Lähettänyt Doro klo 15.17 Ei kommentteja:
Suklaatryffelit!
Suklaatryffelit kuuluvat minun jouluuni siinä missä toisille kuuluvat kinkku sinappihunnulla ja perinteiset laatikot. Tummat ja täyteläisen suklaiset tryffelit maistuvat taivaallisille pienen espressokupin kera jouluillallisen päätteeksi. Nämä herkut sopivat myös erinomaisesti pussitettaviksi ja lahjaksi annettaviksi. Mielestäni syötävät lahjat ovatkin parhaita annettavaksi niille, joilla on jo kaikkea. Tänä vuonna aionkin ahkerasti puuhata keittiön puolella lahjoja tehden.
Hyvää viikonloppua! Ensi viikolla tiedossa lisää herkullisia ja helppoja ruokalahjoja…
Suklaatryffelit (n.20kpl):
100g tummaa suklaata (50%)
50 g erittäin tummaa suklaata (70%)
20g huoneenlämpöistä voita kuutioina
(35 g erittäin tummaa suklaata)
makeuttamatonta kaakaojauhetta tryffeleiden pintaan
Hienonna suklaat veitsellä hienoksi rouheeksi ja kaada kulhoon. Kiehauta kerma ja hunaja ja kaada seos suklaarouheen päälle. Anna seistä muutama minuutti ja sekoita sen jälkeen niin, että suklaa sulaa. Lisää huoneenlämpöiset voikuutiot ja sekoita ainekset tasaiseksi, kiiltäväksi seokseksi. Jäähdytä seos huoneenlämpöiseksi.
Mikäli haluat tryffeleihin pientä suutuntumaa, rouhi 35 g erittäin tummaa suklaata suhteellisen hienoksi rouheeksi. Sekoita rouhe tryffeliseokseen.
Seisota tryffeliseosta jääkaapissa jäähtymässä muutama tunti. Muovaa jäähtyneestä seoksesta pyöreitä palloja. Seos ei muovaudu mitenkään ylihelposti, joten unohda täydellisten pyöreiden pallojen aikaansaaminen. Tryffeleiden luonteeseen kuuluu, että ne ovat kaikki hieman omannäköisiään palleroita.
Pyörittele valmiit tryffelit makeuttamattomassa, tummassa kaakaojauheessa. Säilytä tryffeleitä viileässä. Ota ne kuitenkin huoneenlämpöön noin tunti ennen tarjoilua, jotta kaikki maut tulevat esille.
Lähettänyt Doro klo 13.59 Ei kommentteja:
Lumipallokakku kätkee sisäänsä yllätyksen!
Poikani synttäreitä vietettiin viime viikonloppuna. Niiden kunniaksi leivoin jos jonkinmoista herkkua. Koska luntakin satoi juuri ja juuri maan peittävä kerros, päätin tehdä synttäripöytään lumipallokakun. Tämä kakku kätkee nimestään huolimatta sisäänsä trooppisen yllätyksen. Kakkupohja on nimittäin mehevää kookoskakkua. Täytteenä on Pina Colada –liköörillä maustettua mascarpone-kermaa tuoreiden ananaspalojen kera. Koko komeuden kruunaa iso kasa kermavaahtoa ja kookoslastuja
Tämä kakku on herkullista, tosin ehkä enemmän aikuiseen makuun lisätyn liköörin johdosta. Uskoisin, että kakun voi toteuttaa myös ilman likööriä, korvaamalla sen esim. kookosmaidolla. Likööri antaa kuitenkin mukavaa potkua, joten sen poisjättämistä kannattaa todella harkita. Koristelua muuttamalla kakku toimii hyvin myös kesähelteellä. Tosin miksei kesälläkin voisi syödä lumipalloa.
Tänään avattiin jo viides kalenteriluukku. Huomenna onkin itsenäisyyspäivä, joten nauttikaahan siitä. Minä aion perinteisesti istahtaa telkkarin ääreen linnan juhlia katsomaan. Saas nähdä miten juhlat sujuvat Tampereella.
Lumipallokakku eli kookos-ananaskakku (20cm:n vuoka):
kookoskakkupohja (20cm):
4.8 dl vehnäjauhoja
1.8 dl Pina Colada –likööriä
2 dl vispikermaakermaa
3-4 rkl Pina Colada –likööriä
2 liivatetta + tilkka vettä
n. 2 dl kookoslastuja
kookoskakkupohja:
Vaahdota voi ja sokeri kuohkeaksi vaahdoksi. Sekoita jauhot ja leivinjauhe omassa kulhossaan sekaisin. Lisää jauhoseosta vuorotellen liköörin kanssa voi-sokerivaahtoon. Lisää myös vanilja-aromi. Sekoita tasaiseksi.
Vaahdota valkuaiset kovaksi vaahdoksi. Lisää noin neljännes valkuaisvaahdosta voi-sokeri-jauhoseokseen ja sekoita varoen tasaiseksi. Lisää puolet jäljellä olevasta valkuaisvaahdosta ja sekoita jälleen varoen tasaisesti. Lisää vielä loput valkuaisvaahdot ja edelleen sekoita hyvin varovasti, jotta seos pysyy kuohkeana. Kaada seos kunnostettuun vuokaan ja paista 170 asteessa n. 40-45 min. tai kunnes kakku on kypsää tikulla kokeiltaessa.
Anna pohjan jäähtyä. Leikkaa jäähtynyt pohja kolmeen osaan.
Käsittele ananas, poista kuoret ja keskustan puinen osa. Leikkaa ananas max. kynnen kokoisiksi kuutioiksi. Valuta palasia siivilässä kymmenisen minuuttia.
Laita liivatteet likoamaan viideksi minuutiksi kylmään veteen. Vaahdota sillä välin kerma ja mascarpone kuohkeaksi vaahdoksi. Lisää likööri ja tarkista makeus. Lisää sokeria makusi mukaan.
Kuumenna tilkka (n. 2rkl) vettä pienessä kupissa mikrossa kuumaksi. Lisää liivatteet ja sekoita tasaiseksi. Lisää vaahdotettua mascarpone-kermaa noin desilitran verran liivatteiden joukkoon. Sekoita tasaiseksi. Lisää tämän jälkeen liivatekermaseos lopun vaahdon joukkoon. Sekoita tasaiseksi. Lisää lopuksi valutetut ananaspalat.
kakun kasaaminen ja koristelu:
Kakku kootaan pyöreäpohjaiseen kulhoon keikauskakun tapaan, jotta kakulle saadaan lumipallon muoto.
Vuoraa halkaisijaltaan noin 20cm:n pyöreäpohjainen kulho kelmulla kauttaaltaan. Aseta ensimmäinen kakkupohjista vuoan pohjalle. Lusikoi noin puolet täytteestä pohjan päälle. Nosta toinen pohja täytteen päälle ja painele kevyesti. Lusikoi loput täytteestä ja nosta viimeinen kakkupohja koko komeuden päälle. Kiristä kelmuja, jotta paketista tulee tiivis. Laita hyytymään jääkaappiin yöksi.
Kumoa kakku tarjoiluastialle ja poista kelmut. Vaahdota kakun pinnalle tuleva kerma ja mausta se vaniljasokerilla. Levitä kerma kevyesti koko kakun pinnalle. Ripottele kookoslastuja kerman pintaan.
Lähettänyt Doro klo 13.36 2 kommenttia:
Tunnisteet: kakut kaikki, kakut: kerma, kakut: täytekakut
Voihan sitruuna! Sitruunakakku sitruunatahnalla ja sveitsiläisellä sitruunavoikreemillä!
Nokkos-fetapiirakka!